Rijeka, 13. srpnja 2020.g.

**POZIV ZA MEDIJE**

**NAJAVA OTVORENJA DJEČJEG FESTIVALA TOBOGAN**

**U utorak, 14. srpnja 2020.g. u 10 sati u Kancelarija baru na Klobučarićevom trgu u Rijeci, održat će se konferencija za medije na kojoj će biti najavljeno otvorenje 4. dječjeg festivala Tobogan, Rijeke 2020 – Europske prijestolnice kulture, s naglaskom na epidemiološke mjere i preporuke vezane uz pandemiju koronavirusa.**

**Na konferenciji za medije sudjeluju:**

* **Irena Kregar Šegota**, direktorica RIJEKE 2020
* **Jelena Milić**, glavna voditeljica programa Dječja kuća RIJEKE 2020
* **Ivanka Mazurkijević**, izvođačica

Otvorenje dječjeg festivala Tobogan održat će se u četvrtak, 16. srpnja u 19 sati na Klobučarićevom trgu u Rijeci, pod mjerama Stožera civilne zaštite, vezano uz sprječavanje zaraze bolešću COVID-19.

U programu otvorenja sudjeluju: polaznici radionice Ri Rocka - Žestoki bubnjari toboganski (19.00 sati), Triko Cirkus Teatar iz Zagreba s uličnim spektaklom Kaleidoskop: Krijesnica (19.10h) te Ivanka & Mrle s koncertom dječjih pjesama „Kišni razdraganci“ (20.10h).

Zbog ograničenog broja posjetitelja, performans Kaleidoskop, kao i koncert Kišnih razdraganaca ponovit će se iste večeri od 21.30 sati.

Za svaku od izvedbi, u 19.00 te u 21.30 sati dostupno je po 300 besplatnih ulaznica, koje se od ponedjeljka, 13. srpnja mogu podići u Ri Infu (Korzo 18b). Radno vrijeme Ri Infa je od 8.00 do 20.00 sati.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42